Specialiųjų pirkimo sąlygų 1 priedas

Sklypų esančių, Ignalinos r. sav., Dūkštas, Partizanų g. 14, Ignalinos r. sav., Dūkšto sen., Kaniūkų k., Partizanų g. 20 teritorijų sutvarkymas

TECHNINĖ SPECIFIKACIJA

Reikalinga nugriauti statinius ir sutvarkyti teritorijas (tvarkomos teritorijos schema pridedama), esančias Ignalinos r. sav., Dūkštas, Partizanų g. 14, Ignalinos r. sav., Dūkšto sen., Kaniūkų k., Partizanų g. 20. Statiniai yra begriūvantys ar visai sugriuvę, kelia grėsmę žmonėms bei aplinkai. Griaunami statiniai:
Pastatas – kontrolinis punktas, pagalbinės paskirties, neypatingasis statinys (unikalus Nr. 4599-5002-3012);
Pastatas – štabas, pagalbinės paskirties, neypatingasis statinys (unikalus Nr. 4599-5002-3023);
Pastatas – kareivinės, visuomeninės paskirties, neypatingasis statinys (unikalus Nr. 4599-5002-3034);
Pastatas – siuvimo cechas, pramonės ir sandėliavimo paskirties, neypatingasis statinys (unikalus Nr. 4599-5002-3045);
Pastatas – siuvimo cechas, pramonės ir sandėliavimo paskirties, neypatingasis statinys (unikalus Nr. 4599-5002-3056);
Pastatas – dirbtuvės, pramonės ir sandėliavimo paskirties, neypatingasis statinys (unikalus Nr. 4599-5002-3067);
Pastatas – klubas, visuomeninės paskirties, neypatingasis statinys (unikalus Nr. 4599-5002-3078);
Pastatas – sukirpimo cechas, pramonės ir sandėliavimo paskirties, neypatingasis statinys (unikalus Nr. 4599-5002-3089);
Pastatas – sandėlis, pramonės ir sandėliavimo paskirties, neypatingasis statinys (unikalus Nr. 4599-5002-3094);
Pastatas – kareivinės, visuomeninės paskirties, neypatingasis statinys (unikalus Nr. 4599-5002-3101);
Pastatas – kareivinės, visuomeninės paskirties, neypatingasis statinys (unikalus Nr. 4599-5002-3112);
Pastatas – siuvimo cechas, pramonės ir sandėliavimo paskirties, neypatingasis statinys (unikalus Nr. 4599-5002-3123);
Pastatas – kareivinės, visuomeninės paskirties, neypatingasis statinys (unikalus Nr. 4599-5002-3134);
Pastatas – sandėlis, pagalbinės paskirties, neypatingasis statinys (unikalus Nr. 4599-5002-3145);
Pastatas – sandėlis, pagalbinės paskirties, neypatingasis statinys (unikalus Nr. 4599-5002-3156);
Pastatas – transformatorinė, pagalbinės paskirties, neypatingasis statinys (unikalus Nr. 4599-5002-3178);
Pastatas – sandėlis, pagalbinės paskirties, neypatingasis statinys (unikalus Nr. 4599-5002-3278);
Pastatas – sandėlis, pagalbinės paskirties, neypatingasis statinys (unikalus Nr. 4599-5002-3189);
Pastatas – sandėlis, pagalbinės paskirties, neypatingasis statinys (unikalus Nr. 4599-5002-3196);
Pastatas – šiltnamis, pagalbinės paskirties, neypatingasis statinys (unikalus Nr. 4599-5002-3201);
Pastatas – sandėlis, pagalbinės paskirties, neypatingasis statinys (unikalus Nr. 4599-5002-3212);
Pastatas – projektinė, pagalbinės paskirties, neypatingasis statinys (unikalus Nr. 4599-5002-3267);
Pastatas – garažas, pagalbinės paskirties, neypatingasis statinys (unikalus Nr. 4599-5002-3234);
Pastatas – sandėlis, pagalbinės paskirties, neypatingasis statinys (unikalus Nr. 4599-5002-3245);
Pastatas – valgykla, pagalbinės paskirties, neypatingasis statinys (unikalus Nr. 4599-5002-3256).
Taip pat griaunami ir visi esantys pažymėtame sklype neregistruoti statiniai.
1. Paslaugų teikėjas apžiūrėjęs (jei pageidauja PD 3.2 p.) griaunamus ir likviduojamus objektus vietoje, susipažįsta su darbų vykdymo sąlygomis, įvertina savo galimybes, riziką, visas galimas išlaidas svarbias ruošiant pasiūlymą, rengiant griaunamų statinių ir teritorijos sutvarkymo planą, vykdant rangos darbus.
2. Rangovas privalo parengti griaunamų statinių griovimo ir teritorijos sutvarkymo planą vadovaudamasis Lietuvos Respublikos statybos įstatymu, STR 1.04.04:2017 „Statinio projektavimas, projekto ekspertizė“, STR 1.06.01:2016 „Statybos darbai. Statinio statybos priežiūra“. Parengtas planas, turi būti suderintas su savivaldybės administracija, inžinerinių tinklų valdytojais (elektros, dujų, vandentiekio, nuotekų, ryšių tinklų ir kt.). Rangovas taip pat privalo gauti visus statinių griovimui ir teritorijos sutvarkymo darbams atlikti reikalingus leidimus ir kitus teisės aktuose numatytus dokumentus. Galutinė statinių ir teritorijos sutvarkymo plano redakcija privalo būti suderinta su užsakovu.
3.  Darbus privalu vykdyti vadovaujantis Lietuvos Respublikos Statybos įstatymo 6 str. 4 dalimi: sklypas tvarkomas taip, kad tvarkymo metu ir jį naudojant trečiųjų asmenų gyvenimo ir veiklos sąlygos, kurias jie turėjo iki tvarkymo pradžios, nebūtų pažeistos ar pablogintos, nepažeisti teisiniai interesai.
4. Apie numatomą objektų likvidavimo darbų pradžią Ignalinos rajono savivaldybės administracija turi būti informuota prieš 2 darbo dienas. Jeigu iš anksto nebus tinkamai pranešta, paslaugų teikėjas neturi teisės vykdyti objektų likvidavimo darbų.
5. Prieš  atliekant esamų statinių griovimo darbus, visi statiniai turi būti atjungti nuo išorinių inžinerinių orinių ir požeminių tinklų, jeigu jie yra įrengti. Tuo tikslu turi būti atlikti visi reikalingi suderinimai ir gauti reikalingi leidimai.
6. Esamų  statinių griovimas pradedamas vykdyti tik raštu supažindinus visus dirbančiuosius su saugumo technikos reikalavimais statinių griovimo darbuose. Griaunamų  statinių teritorija turi būti aptverta, pakabinti įspėjantys ženklai.
7. Darbai turi būti vykdomi vadovaujantis Lietuvos Respublikos aplinkos ministro 2006 m. gruodžio 29 d. įsakymu Nr. D1-637 patvirtintomis „Statybinių atliekų tvarkymo taisyklėmis“. Vykdant esamų statinių griovimo darbus, statybvietėje turi būti pildoma statybinių atliekų apskaita ir tvarkymo dokumentacija, užtikrinant atliekų rūšiavimą, laikymą bei perdavimą atliekų tvarkytojams teisės aktų nustatyta tvarka.
8. Statiniai turi būti nugriauti ir statybvietė sutvarkyta, t. y. išardytos visos statinių konstrukcijos (tarp jų ir požeminės konstrukcijos bei pamatai), pašalintos statybinės medžiagos bei atliekos, susidariusios griovimo metu arba buvusios objekte prieš griovimą. Tvarkoma teritorija apima ne tik buvusį užstatytą plotą, bet ir teritoriją šalia statinių, užterštą įvairiomis atliekomis: padangomis, buitinėmis atliekomis, statybinėmis atliekomis, metalo laužu, plastiko gaminiais, stiklo duženomis, medienos atliekomis, betono ir plytų nuolaužomis, šiferio ar kitų stogo dangų liekanomis, izoliacinėmis medžiagomis, kabeliais, elektros įrangos likučiais, naudotomis pakuotėmis, tekstilės atliekomis, žaliųjų atliekų sankaupomis, naftos produktais ar kitomis galimai pavojingomis atliekomis. Baigus darbus, Rangovas privalo pašalinti visas laikinas statybvietės infrastruktūros dalis, įskaitant laikinus kelius, atliekų rūšiavimo ir sandėliavimo aikšteles, mechanizmų bei medžiagų laikymo aikšteles, aptvėrimus, laikinas komunikacijas ir kitus laikinus įrenginius.
9. Griovimo darbų vykdymo metu susidariusias statybines atliekas, įskaitant betoną, gelžbetonį, plytas, asfaltą, metalą, medieną, stiklą, plastiką, izoliacines medžiagas, kabelius, pakuočių atliekas, taip pat pavojingąsias atliekas – šiferio ir kitų asbesto turinčių gaminių liekanas, naftos produktais užterštas medžiagas, dažų, lakų, tirpiklių, klijų ar kitų cheminių medžiagų atliekas – Rangovas privalo savo jėgomis surinkti, išrūšiuoti, pakrauti, išvežti iš tvarkomos teritorijos bei perduoti teisę tvarkyti tokias atliekas turintiems atliekų tvarkytojams, naudojant Rangovui priklausančius mechanizmus ir atliekų surinkimui skirtą tarą. Rangovas pats, arba per atliekų vežėją, perduoda susidariusias atliekas jas apdorojančiai įmonei ir pateikia Užsakovui atliekų apdorojimą patvirtinančius dokumentus (pažymą apie galutinį atliekų apdorojimą, arba kitą patvirtinantį dokumentą). Atliekų apdorojimą patvirtinančiuose dokumentuose turi būti nurodytos perduotų atliekų rūšys, atliekų kodai ir svoris, atliekų perdavimo data, dokumentai turi būti patvirtinti atliekas apdorojančios įmonės atsakingo asmens. Duomenys apie statybinių atliekų išvežimą turi būti fiksuojami statybos darbų žurnale. Paslaugų teikėjas Ignalinos rajono savivaldybės administracijai privalo pateikti pažymas arba kitus atliekų sutvarkymą patvirtinančius dokumentus dėl visų atliekų, susidariusių griovimo ir teritorijos tvarkymo metu. Dokumentuose turi būti aiškiai nurodyta atliekų rūšis, kodas, kiekis, perdavimo data ir atliekas priėmusios bei apdorojusios įmonės patvirtinimas.
10. Išardžius visas konstrukcijas, iškastas gruntas turi būti paskleidžiamas, išlyginamas ir planiruojamas atsižvelgiant į esamą teritorijos reljefą. Paslaugų teikėjas prieš pradėdamas darbus privalo įsivertinti, ar reljefo lyginimo darbams bus reikalingas papildomas gruntas. Jei papildomas gruntas reikalingas, jo įsigijimo, atvežimo ir panaudojimo kaštai turi būti įtraukti į pasiūlymo kainą. Nugriautų statinių vietose gruntas turi būti tinkamai sutankintas ir išlygintas, nepaliekant duobių, įdubimų, pylimų ar kitų reljefo nelygumų. Gruntą išvežti iš darbų aikštelės draudžiama. Papildomo grunto užvežimas yra privalomas tais atvejais, kai po griovimo darbų ir grunto sutankinimo susidariusi įduba giliausioje vietoje yra daugiau kaip 0,30 m žemiau už greta esantį nejudinto grunto paviršių. Tokios vietos privalo būti užpildomos atvežtiniu gruntu, kuris turi būti tinkamai paskleidžiamas, sutankinamas ir sulyginamas su aplinkiniu esamu reljefu.
11. Po statinių nugriovimo, atliekų sutvarkymo ir statybinių medžiagų išgabenimo kartu su Ignalinos rajono savivaldybės administracija surašomas statinių nugriovimo aktas.
12. Statinių likvidavimo ir teritorijos tvarkymo darbai turi būti organizuojami tokiais būdais, kad nebūtų pažeidžiami trečiųjų asmenų interesai.
13. Atlikus visų statinių griovimo ir atliekų utilizavimo darbus, nurodytoje teritorijoje kertami visi krūmai ir menkaverčiai želdiniai, išskyrus saugotinus medžius. Saugotinais laikomi medžiai, kurių kamieno skersmuo, matuojamas 1,3 m aukštyje nuo žemės paviršiaus, yra 20 cm ir didesnis. Tokie medžiai negali būti kertami ar kitaip pažeidžiami.
14. Visi nukirsti krūmai, menkaverčiai želdiniai, šakos ir kita sumedėjusi augmenija turi būti pašalinti iš tvarkomos teritorijos. Menkaverčiais želdiniais laikomi pažeisti, džiūstantys, ligoti, invazinių rūšių, menkos estetinės ar ekologinės vertės želdiniai, trukdantys teritorijos tvarkymo ar naudojimo sprendiniams.
15. Atlikus želdinių kirtimo darbus, sklypo teritorijoje atliekamas giluminis frezavimas, siekiant panaikinti likusius kelmus ir krūmų šaknis. Frezavimo darbų metu išverstos šiukšlės ar lauko rieduliai didesni kaip (30 cm skersmens) taip pat turi būti sutvarkyti ir pašalinti iš tvarkomos teritorijos.
16. Sklypų teritorijos planiruojamos pagal esamą teritorijos reljefą, darbams atlikti parenkant tinkamus mechanizmus.
17. Teritorijoje esantis tvenkinys turi būti išvalytas ir aptvertas ne žemesne kaip 1,5 m aukščio segmentine tvora. Tvoroje turi būti įrengti ne siauresni kaip 1,0 m pločio varteliai. Tvoros ir visų jos elementų spalva – žalia.
18. Atlikus darbus patikslinti Partizanų g. 14, Dūkštas, Ignalinos r. sav., ir Partizanų g. 20. Dūkšto sen., Ignalinos r. sav., kadastrinių matavimų planus ir pastatų nekilnojamojo turto bylas (planai ir bylos turi būti su ,,Registrų centro“ patikra).

TVARKOMOS TERITORIJOS SCHEMA

